sinarproject/legisdata huggingface dataset:
Pertanyaan 4: PEMILIKAN RUMAH (HOC) KEPADA PEMBELI WARGA ASING
Dewan Undangan Negeri: selangor, Tahun 2020, Sesi 2
Pertanyaan oleh: Y.B. PUAN DR. DAROYAH BINTI ALWI (N43 SEMENTA)
Jawapan oleh: Y.A.B. Dato' Menteri Besar

Y.B. PUAN DR. DAROYAH BINTI ALWI

Berapa bilangan rumah mewah yang tidak terjual di Negeri Selangor? Mohon nyatakan mengikut daerah.

Berapakah bilangan rumah mewah yang terjual dan manfaat kewangan kepada Kerajaan Negeri?

Adakah Kerajaan Negeri bersedia membuka penjualan rumah mewah ini kepada warga asing?

Y.A.B. Dato' Menteri Besar

a) Tiada definisi yang jelas menerangkan istilah rumah mewah di Negeri Selangor.

b) Pejabat Tanah dan Galian Selangor melalui Pekeliling Pengarah Tanah dan Galian Selangor Bilangan 2/2020 yang telah diluluskan oleh Majlis Mesyuarat Kerajaan Negeri (MMKN) ke 36/2019 mengadakan Program Khas Berkenaan Had Harga Jualan Dan Perolehan Hartanah Bagi Warganegara Asing di Negeri Selangor.

c) Melalui pekeliling ini, rumah dari jenis banglo dan teres berkembar berharga minimum RM 2,000,000.00 (dua juta) yang belum terjual oleh pemaju dan telah mendapat Certificate Of Completion And Compliance (CCC) sehingga tahun 2018 boleh dijual kepada warganegara asing. Program khas ini sah sehingga 31 Disember 2020.